**Príloha č. 6**

**METODIKA SPRACOVANIA PROJEKTU**

**PRE VSTUPNÚ ODBORNÚ PRÍPRAVU PÔDOHOSPODÁRSKEHO PORADCU**

 Spracovaným projektom sa overujú najmä vedomosti a zručnosti, ktoré žiadateľ získal v priebehu svojej profesijnej praxe a permanentným vzdelávaním. Spracovaním projektu žiadateľ preukazuje schopnosť formulovať a riešiť problémy na pragmatickej úrovni a nadobudnuté poznatky aplikovať a odporúčať vhodné riešenia pre pôdohospodársku prax. Projekt sa predkladá v písomnej forme, dvojmo, v rozsahu minimálne 5 strán. V texte treba používať odkazy na použitú literatúru. Obhajoba projektu je vykoná pred komisiou v časovom limite 10 - 15 minút. Pri prezentácii sa odporúča využiť PowerPoint. Obhajoba projektu je súčasťou záverečnej skúšky vstupnej odbornej prípravy.

**Rámcová osnova písomného projektu**

Úvodný list

Obsah

Zoznam použitých skratiek

1. Cieľ projektu

2. Analýza súčasného stavu

3. Vlastná práca - dosiahnuté výsledky

4. Ekonomický prínos, alebo dopad riešenej problematiky na sledovaný subjekt

5. Záver a odporúčania pre prax

6. Zoznam použitej literatúry

**Úvodný list** - obsahová a formálna stránka je uvedená v prílohe 6.1. a 6.2.

**Obsah projektu** - názov kapitoly, podkapitoly, strana, číslo.

**Cieľ projektu** - koncentrovane opíše tému projektu. Cieľ projektu možno formulovať ako hlavný – nosný obsah predmetu štúdia, v nadväznosti na ktorý sa môžu formulovať podporné - čiastkové ciele. Ďalej zdôvodnenie vybranej témy projektu a možného prínosu pre sledovaný podnik, či pragmatické poznanie. Projekt by mal riešiť aktuálne problémy podnikateľského a marketingového prostredia agrosektora resp. lesného hospodárstva.

**Analýza súčasného stavu**

Analýza súčasného stavu popisuje východiskovú situáciu. V projekte je doporučená SWOT analýza, ktorá spočíva v hodnotení silných a slabých stránok riešenej problematiky s možnosťou využitia príležitostí a hodnotenia ohrozenia, ktoré sa môžu vyskytnúť pri samotnej realizácii. Každý projekt vyžaduje určité vnútorné a vonkajšie podmienky, ktoré musia byť splnené, pokiaľ majú byť ciele projektu realizované. Treba mať jasnú predstavu o podmienkach, ktoré sú pre úspešnú realizáciu projektu nevyhnutné. Ak chceme získať takto jasnú predstavu, musíme si zodpovedať nasledujúce otázky:

* Aké podmienky musia byť splnené, aby bol cieľ projektu splnený?
* S akou pravdepodobnosťou budú tieto podmienky splnené?
* Ako tieto podmienky ovplyvnia úspech projektu?

Pokiaľ bude na uvedené otázky zodpovedané, dostanete sa systematickým spôsobom od problému k cieľu, a k výsledkom a výstupom, ktoré k vyriešeniu cieľa potrebujete.

**Vlastná práca - dosiahnuté výsledky**

Žiadateľ popíše vlastné riešenie problému s uvedením aktivít, ktoré je nutné realizovať, aby bol problém vyriešený.

**Ekonomický prínos alebo ekonomický dopad riešenej problematiky**

Žiadateľ by mal vyčísliť ekonomický prínos svojho riešenia, prípadne, aký ekonomický dopad bude mať riešená problematika na ekonomiku podniku.

**Záver a odporúčanie pre prax**

V tejto časti by mal byť stručne popísaný konkrétny výsledok riešenia vytýčeného cieľa (vyriešenie problému) a jasne formulované odporúčanie pre prax.

 **Príloha č. 6.1**

**Agroinštitút Nitra, štátny podnik, Akademická 4, 949 01 Nitra \***

**Národné lesnícke centrum – ÚLPV Zvolen , Sokolská 2, 960 01 Zvolen \***

–––––––––––––––––––––––––––––––––––––––––––––––––––––––––––––––––––––––––––

NÁZOV PROJEKTU

Projekt realizovaný v rámci vstupnej odbornej prípravy pôdohospodárskych poradcov SR Opatrenie: 2 - Poradenské služby, služby pomoci pri riadení poľnohospodárskych podnikov a výpomoci pre poľnohospodárske podniky, Podopatrenie: 2.3 – Podpora na odbornú prípravu poradcov.

 (

Autor projektu:

Dátum a miesto vypracovania:

 

*Projekt je spolufinancovaný v rámci Programu rozvoja vidieka SR 2014 – 2020*

*"Európsky poľnohospodársky fond pre rozvoj vidieka: Európa investuje do vidieckych oblastí“*

* *Uvádza sa len jeden názov v závislosti od toho kde bolo vstupné vzdelávanie realizované*

**Príloha č. 6. 2**

**ČESTNÉ PREHLÁSENIE AUTORA**

Čestne prehlasujem, že som projekt pre vstupnú odbornú prípravu pôdohospodárskych poradcov spracoval samostatne a všetku použitú literatúru súvisiacu so zameraním projektu som uviedol v súlade so zákonom o autorských právach.

V ................. dňa .......................... podpis autora projektu